b"\n_START_ARTICLE_\nOrde de Juliana de Norwich\n_START_SECTION_\nHist\xc3\xb2ria\n_START_PARAGRAPH_\nFou fundat a Norwich (Connecticut) en 1985 per John-Julian Swanson, per renovar la tradici\xc3\xb3 contemplativa i m\xc3\xadstica en l'espiritualitat anglicana. Per aix\xc3\xb2 es tri\xc3\xa0 la figura de la m\xc3\xadstica medieval Juliana de Norwich, venerada com a santa per l'anglicanisme. \xc3\x89s un orde doble, amb homes i dones, que viuen en semiclausura i dedicats a la contemplaci\xc3\xb3, la preg\xc3\xa0ria i el treball manual (de manteniment de l'edifici i conreu dels camps) i l'estudi. Circumstancialment ajuden els pastors de la parr\xc3\xb2quia. Fan vots solemnes: a m\xc3\xa9s dels tradicionals de pobresa, castedat i obedi\xc3\xa8ncia, fan un quart vot de preg\xc3\xa0ria._NEWLINE_La regla, Costumary, es basa en la tradici\xc3\xb3 mon\xc3\xa0stica i s'inspira en les dels benedictins, cartoixans, saleses i altres ordes religiosos.\n_START_SECTION_\nActivitat i difusi\xc3\xb3\n_START_PARAGRAPH_\nCompta amb una comunitat, avui (2011) a Waukesha (Wisconsin), on viuen set monges i quatre monjos. La comunitat s'amplia amb uns 200 oblats i laics associats, que volen participar del carisma de la m\xc3\xadstica i la contemplaci\xc3\xb3 a les parr\xc3\xb2quies."